மூன்றாம் தூத்மோஸ்

மூன்றாம் தூத்மோஸ் (Thutmose III) (variously also spelt Tuthmosis or Thothmes) புது எகிப்திய இராச்சியத்தை ஆண்ட 18-ஆம் வம்சத்தின் ஆறாவது பார்வோன் ஆவார். இவர் புது எகிப்திய இராச்சியத்தை கிமு  1479 முதல் கிமு 1425 முடிய 54 ஆண்டுகள் ஆண்டார். இருப்பினும் தனது 22-வயது வரை, தன் சார்பாக இவரது பெரியம்மா ஆட்செப்சுட்டு என்பர் அரசப் பிரதிநிதியாக எகிப்தை ஆண்டார்.

பார்வோன் மூன்றாம் தூத்மோஸ் தெற்கு எகிப்தை ஒட்டிய நூபியா மற்றும் பண்டைய அண்மை கிழக்கு பிரதேசத்தில் உள்ள வடக்கு சிரியா மற்றும் பாபிலோன் பகுதிகளை கைப்பற்றிய செய்திகள் குறித்து அமர்னா நிருபங்கள் மூலம் வெளிப்படுகிறது. இவரது கல்லறை மன்னர்களின் சமவெளியில் உள்ளது.இவர் எகிப்தில் புதிதாக ஒப்பெத் திருவிழாவைத் துவக்கி வைத்தார். மூன்றாம் தூத்மோஸ் நிறுவிய கல்தூபி, தற்போது துருக்கியின் இஸ்தான்புல் நகரத்தில் உள்ளது.

பார்வோன்களின் அணிவகுப்பு 

3 ஏப்ரல் 2021 அன்று எகிப்திய அருங்காட்சியகத்திலிருந்த 18 பார்வோன்கள் மற்றும் 4 அரசிகளின் மம்மிகளை எகிப்திய பண்பாட்டின் தேசிய அருங்காட்சியகத்தில் வைப்பதற்கு  அழகிய வண்டிகளில் ஏற்றி, அணிவகுப்பாக எடுத்துச் செல்லும் போது பார்வோன் மூன்றாம் தூத்மோஸ் மம்மியும் எடுத்துச் செல்லப்பட்டது.

ஆட்சிக் காலம் 

மூன்றாம் தூத்மோஸ் பண்டைய் எகிப்தை கிமு 1479  முதல் கிமு  1425  முடிய 54 ஆண்டுகள் நீண்ட காலத்திற்கு ஆண்டார். மூன்றாம் தூத்மோசின் ஆட்சிக் காலம் குறித்த குறிப்புகள் அவரது படைத்தலைவர் அமென்கொதேப்-மாகுவின்  கல்லறையில் குறிக்கப்பட்டுள்ளது. தூத்மோசின் 54வது ஆட்சி ஆண்டின் போது இறந்தார் என அமென்கொதேப்-மாகுவின்  கல்லறையில் குறிக்கப்பட்டுள்ளது.

மூன்றாம் தூத்மோசின் படையெடுப்புகள் 

போரில் திறன் படைத்த மூன்றாம் தூத்மோஸ் தனது ஆட்சியின் 20 ஆண்டுகளில் 16 முறை வெளிநாடுகளின் மீது படையெடுத்தார். இவர் போரில் நூபியா மற்றும் பண்டைய அண்மை கிழக்கின் நகரங்களில் உள்ள 350 நகரங்களைக் கைப்பற்றினார். பண்டைய அண்மை கிழக்கில் உள்ள  மெசொப்பொத்தேமியாவின் யூப்பிரடீஸ் ஆற்றை முதன்முதலில் கடந்து சென்று படையெடுத்த பெருமை பெற்ற முதலாம் தூத்மோசிற்குப் பின்னர், மூன்றாம் தூத்மோஸ் மித்தானி இராச்சியத்தைக் கைப்பற்றி இப்பெருமை பெற்றார்.

மூன்றாம் தூத்மோஸ் தனது வெளிநாட்டு படையெடுப்புகள் குறித்து கர்னாக் எனுமிடத்தில் உள்ள கடவுள் அமூன் கோயில் சுவர்களில் குறிப்புகள் எழுதிவைத்தார். இவர் படையெடுப்புகளால் தனது ஆட்சி அதிகாரத்தை வடக்கில் சிரியா முதல், தெற்கில் நூபியா வரை நிலைநாட்டினார்.மேலும் ஏஜியன் கடலில் உள்ள பல தீவுகளை தனது ஆட்சியின் கீழ் கொண்டு வந்தார்.இவர் மத்தியதரைக் கடலில் உள்ள சைப்பிரஸ் தீவு நாட்டிலிருந்தும் திறை வசூலித்தார்.இவரது இராணுவம் நடுநிலக் கடல் செல்வதற்கு போர்ப் படகுகளை  பாலைவனப் பகுதிகளிலிருந்து எடுத்துச் சென்றனர்.

இறப்பு மற்றும் அடக்கம் 
மூன்றாம் தூத்மோசின் கல்லறயை மன்னர்களின் சமவெளியின் தேர் எல் பகாரி பகுதியில் கல்லறை எண் 34-இல், தொல்லியல் அறிஞர் விக்டர் லோரெட் என்பவரால் 1898-ஆம் ஆண்டில் கண்டுபிடிக்கப்பட்டது. வண்ண வணண ஓவியங்களால்  அலக்கரிக்கப்பட்ட மூன்றாம் தூத்மோசின் கல்லறைச் சுவரில், இறப்புக்கு பிந்தைய வாழ்க்கைக்கான நூலின் வரிகள் முழுவதும் குறிக்கப்பட்டுள்ளது.

மம்மி 
தேர் எல் பகாரி பகுதியில் உள்ள கல்லறை எண் 34-இல் உள்ள மூன்றாம் தூத்மோசின் நினைவுக் கோயிலில் 1881-ஆம் ஆண்டில் அவரது மம்மி கண்டுபிடிக்கப்பட்டது.

இதனையும் காண்க 

 பாரோக்களின் பட்டியல்
 பண்டைய எகிப்திய அரசமரபுகள்

மேற்கோள்கள்

மேலும் படிக்க 
Eloise Jarvis McGraw, "Mara, Daughter of the Nile"

Der Manuelian, Peter, Studies in the Reign of Amenophis II, Hildesheimer Ägyptologische Beiträge(HÄB) Verlag: 1987
Cline, Eric H. and O'Connor, David, Thutmose III : A New Biography, University of Michigan Press, 2006. , incorporates a number of important new survey articles regarding the reign of Thutmose III, including administration, art, religion and foreign affairs
Reisinger, Magnus, Entwicklung der ägyptischen Königsplastik in der frühen und hohen 18. Dynastie, Agnus-Verlag, Münster 2005, 
Breasted, James Henry. Ancient Records of Egypt, [Volume Two, The Eighteenth Dynasty], University of Illinois Press, 2001. 
River God by Smith, Wilbur along with the rest of his Egyptian series of historical fiction novels are based in a large part on Thutmose III's time along with his story and that of his mother through the eyes of his mother's vizier mixing in elements of the Hyksos' domination and eventual overthrow.

வெளி இணைப்புகள் 

A Short History of Ancient Egypt -Dynasties XVIII to XX , with a few Thutmoside documents translated.
Hatshepsut: from Queen to Pharaoh, an exhibition catalog from The Metropolitan Museum of Art (fully available online as PDF), which contains material on Thutmose III (see index)

எகிப்திய மன்னர்கள்
எகிப்தின் பதினெட்டாம் வம்சம்